OpenLLM-France/wikimedia huggingface dataset:
# Eraso-matrize

Matematikan, eraso-matrizea edo intzidentzia-matrizea Matrize bitar bat da (bere elementuak batak eta zeroak baino ez dira), erlazio bitarrak adierazteko erabiltzen dena.

## Construcción de la matriz a partir de un grafo

* Matrizearen zutabeek grafoaren ertzak adierazten dituzte.
* Errenkadek erpinak adierazten dituzte.
* Ertzen lotzen duten erpin bakoitzeko, (1) bat jartzen dugu dagokion lekuan, eta gainontzeko kokaguneak (0) zeroz betetzen ditugu.
Irudiaren adibidean, zutabe bakoitzean dauden 1-en kopurua batzen badugu, bi baino ez daudela ikusiko dugu. Baina errenkada bakoitzean dauden 1-en kopurua batzen badugu, egiaztatuko dugu 2, 4 eta 5 erpinek 3-ko balioa dutela. Balio horrek adierazten du zenbat ertz erasotzen dioten erpinari.

## Kanpo estekak

* Datuak: Q939272
* Multimedia: Incidence matrices of graphs / Q939272
# Eraso (argipena)

Eraso hitzak zenbait adiera ditu:

## Portaera

* erasoa, indarrez beste baten aurka burutzen den ekintza,
** erasoaldi militarra;

## Toponimoa

* Eraso, Imozko kontzejua;
* Eraso, Larraungo etxagunea;

## Abizena

* Adolfo Eraso, zientzilari nafarra
* Juan Eraso, musikari nafarra
* Javier Eraso, futbolari nafarra

## Musika taldea

* Eraso!, musika taldea.

## Besterik

* Erasoa, Ramon Casasek 1902an egindako margolana
# Fanfare Ciocărlia

Fanfare Ciocărlia, Errumaniako balkan brass musika talde bat da. Balkaneetako musika herrikoia jotzen du eta 1990ean Errumaniako ipar-ekialdeko Dagâța udalerrian sortua izan zen.

## Diskografia
### CD

* Radio Paşcani (1998)
* Baro Biao - World Wide Wedding (1999)
* Iag Bari - The Gypsy Horns from the Mountains Beyond (2001)
* Gili Garabdi - Ancient Secrets of Gypsy Brass (2005)
* Queens and Kings (2007)
* LIVE! (2009)
* Balkan Brass Battle (2011) Boban & Marko Marković Orkestarekin batera
* Devil's Tale (2014) Adrian Rasorekin batera
* Onwards to Mars! (2016)

### Biniloa bakarrik

* Best of Gypsy Brass (2009)
* 20 (2016)

### DVD

* Gypsy Brass Legends - The Story of the Band (2004)

## Kanpo estekak

* Webgune ofiziala (Ingelesez)
* Datuak: Q576332
* Multimedia: Fanfare Ciocărlia / Q576332
# Fanfarre

Euskal Herrian, fanfarrea, txaranga (Heg.) edo klika (Ipar.) haize eta perkusiozko musika-tresnez osaturiko musika-banda bat da, kalejirak eginez kaleetan jaiak alaitzeko jotzen duena. Euskal Herriko jai herrikoietan ohiko osagaia da; hain zuzen, Sanfermin jaietan egiteko garrantzitsua betetzen dute. Abesti herrikoiak jo ohi dituzte, eta askotan tradizionalak izan arren, modernoak ere jotzen dituzte.
Fanfarreko musikari kopurua 6-16 bitartekoa izaten da. Talde profesionalak izan daitezke, edo zalez osaturikoak.

## Musika-tresnak

Batez ere metalezko eta perkusiozko instrumentuek osatzen dituzte fanfarreak. Hauek dira taldean ageri ohi diren musika-tresnak:
* Haizezkoak: tubak, tronpetak, tronboiak eta saxofoiak dira ohikoenak. Turutak, sousafoiak, tronpak, ofikleidoak, eufonioak... ere ikus daitezke, eta kasu berezietan baita txistu, txirula eta klarineteak ere.
* Perkusiozkoak: txindatak, dunbalak eta atabalak. Azken urteetan, batukada eta beste kaleko musika taldeen eraginez, beste motatakoak ere ikus daitezke.
Taldea handi xamarra denean, musikariez gain gidari edo zuzendari bat tartean izan daiteke, erritmoa eta pasarteak markatzen dituena.

## Kanpo estekak

* Datuak: Q16826311
* Multimedia: Charanga / Q16826311
# Fanderia (Errenteriako auzoa)

Fanderia Errenteriako auzo berrienetarikoa da. Agustinak eta Gabierrota auzoen artean kokatzen da, azken honetaz Oiartzun ibaiagatik bereiziz.
Bere izena 1769an Simon Aragorri Olabide merkatariak bertan sortu zuen Fanderiatik datorkio.
Auzo honen eraikuntzak polemika handia sortu zuen Errenterian 1990eko hamarkadako bigarren erdialdean, Fanderia Errenteriako erdialdetik hurbil geratzen zen berdegune bakarra zelako, ibaiaren ondoan zelaiak zeudelarik. Hori dela eta, Fanderia herri parkea lelopean mobilizazio ugari egin zen herri honetan. Gaur egun, auzo honetan kirol instalazio ugari (piszina, frontoia, etab.), Oiartzuneraino doan bidegorria eta Ertzaintzaren koartela daude.

## Leku interesgarriak

* Fanderiako errota eta ibaiaren interpretazio zentroa

## Erreferentziak

* ↑ AGUIRRE SORONDO, Antxon: «Gabiriola, Renteriola o la Fanderia». In: Revista Oarso, 23. zenbakia. Errenteria, 1988. 120-121. orrialdeak. Interneten eskuragarri.

## Ikus, gainera

* Simon Aragorri

## Kanpo estekak

* Datuak: Q12257767
* Multimedia: Fanderia / Q12257767
# Fanderiako geltokia

Fanderia Euskotrenen E2 (Topo) lineari dagokion lurgaineko tren geltokia da, Errenteria udalerriko izen bereko auzoan dagoena. Oiartzungo geltoki berriarekin batera inauguratu zen, 2011ko martxoaren 5ean, eta Mugi sistemaren 7. tarifa-gunearen parte da.

## Kokapena

Trenbide kokapenari erreparatuz, geltokia zabalera metrikoa (1.000 mm) duen Donostia-Hendaia trenbidearen parte da, 10,400. puntu kilometrikoan kokatuta.

## Sarbideak

Geltokiak eskailera zein igogailuz hornitutako bi sarbide ditu, eta bestibulua bi sarbideen arteko mailan dago. Gainera, bi sarbideak elkarri komunikatuta daude, herriko bi guneen arteko komunikazioa erraztuz, geltokirako sarbide funtzioa izateaz gain.
* Fanderia pasealekua, 12
* Erramun Astibia kalea, 17

## Geltokia

Fanderia pasealekua eta Erramun Astibia kaleen arteko maila batean kokatzen da, Fanderia pasealekua behe-mailan, eta Erramun Astibia kalea goi-mailan gelditzen direlarik. Tarteko maila gauzatzeko lautada bat sortu da, 720 metrotan zehar hormigoizko pantaila-hormek eutsitakoa, eta lautadan zehar zabaltzen da trenbidea eta geltokia bera ere. Hala, bestibulua errepidearen ondoan dauden etxebizitzen eta goialdean dagoen urbanizaziorako oinezkoen sarbidearen arteko mailan dago. Hori dela eta, igogailua eta kristaldegi handiak ditu. Pasealekua eta kalearen arteko bi mailak igogailu bidez lotzen dira, eta igogailuak geltokirako sarbide funtzioa ere egiten du, bi sarbideak guztiz irisgarri eginez.
Geltokiak aterpedun nasa zentral bakarra eta bi trenbide ditu. Bestibulu eraikina, hormigoiz eta beiraz sortutakoa, erdi mailan kokatzen da, eta horra bi sarbide ditu, beheko mailatik (Fanderia pasealekua) eta goiko mailatik (Erramun Astibia kalea). Bestibuluak txarteldegiak eta balioztatze-makinak jasotzen ditu.
Eraikuntza lanekin batera 1.550 metro luzerako trenbide bikoizketa egin zen Fanderia-Oiartzun trenbide tartean, eta geltokiaren ingurua urbanizatu zen. 2011ko martxoaren 5ean geltokia martxan jarri zen, eta urte bereko uztailaren 31tik trenbide bikoitza dago Fanderia-Oiartzun trenbide tartean.

## Lotuneak

Geltokiaren kanpoaldean Errenteriako Urbanoen zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

## Erreferentziak

* ↑ Eusko Jaurlaritza. «Oiartzunek eta Errenteriak geltoki berriak dituzte» (Noiz kontsultatua: 2013-10-19).
* ↑ (Gaztelaniaz) «Spanish Railway » Blog Archive » Ferrocarril Eléctrico de San Sebastián a la frontera (Ferrocarril de San Sebastián a Hendaya- El Topo)» www.spanishrailway.com (Noiz kontsultatua: 2018-11-26).
* ↑ Eusko Jaurlaritza. «Eusko Jaurlaritzak amaiera eman die Fanderia eta Oiartzungo geltokien arteko trenbidea bikoiteko lanei» (Noiz kontsultatua: 2013-10-19).
* ↑ Eusko Jaurlaritza. «Oiartzunek eta Errenteriak geltoki berriak dituzte» (Noiz kontsultatua: 2013-10-19).

## Ikus, gainera

* Fanderia (Errenteriako auzoa)
* Errenteria
* Topo
* Euskotren Trena
* Eusko Trenbideak

## Kanpo estekak

* Topoaren webgunea
* Euskotrenen webgunea
* Errenteriako urbanoen webgunea
* Datuak: Q12257769
* Multimedia: Fanderia station / Q12257769
# Fandom

Fandom ingelesezko hitza da ("fan" eta -"dom" atzizkia), denborapasa baten, pertsonaia baten edo fenomeno zehatz baten jarraitzaileen multzoa izendatzen du. Esaterako, Star Wars filmeen jarraitzaileak edo J.R.R. Tolkien egilearen liburuen irakurle sutsuak. Askotan, frikien fenomenoarekin lotu izan da.

## Aktibitateak

Fandomek aktibitate mota asko egiten dituzte. Hemen batzuk:
* cosplay,
* doujinshi eta fanzineak (japoniarrak ala mendebaldekoak diren arabera)
* fanfiction narrazioak
* vidding,
* gai baten inguruko biltzarrak: Comic-Conak, fanartak, fansubak, scanlationak
* gai baten inguruko merchandising.
Batzuetan, jatorrizko lanarekin lotuta dauden baina ofizialak ez diren produktuak ere sortzen dira, askotan publizitate mezuekin; horri fanadvertising deitzen zaio.

## Fandom batzuk

* Furry
* Otaku
* Geekak
* Gamerrak
* Tolkiendils, J.R.R. Tolkien idazlearen eta haren liburuen jarraitzaileak
* Trekkieak

## Erreferentziak

* ↑ Ramos, Marina & Lozano Delmar, Javier & Hernández-Santaolalla (2012): [http://www.revistacomunicacion.org/pdf/n10/mesa7/094.Fanadvertising_y_series_de_television.pdf

## Kanpo estekak

* (Ingelesez):Fandom You Tuben.
* Datuak: Q773944
* Multimedia: Fandom / Q773944
# Fanderiako errota

Fanderiako errota ala Ibaiaren etxea, Gipuzkoako Errenteria udalerriko Fanderia auzoan dagoen errota bat da. Dolores Ibarruri Zumardian dago, eta Oiartzun ibaiaren bazterrean. XV. mendean jada bertan burdinola bat zegoen. Ondoren errota, urte luzez irin eta pentsu-lantegia izan zen. 1996an itxi zen.
2018ko maiatzaren 5ean ateak berrireki zituen, bertan Ibaiaren etxea deritzon interpretazio zentroa dago, honetan 500 urtetako Errenteriako industria bilakaera eta ibai ondarea erakusgai daude.

## Kronologia

* 1450: Burdinola
* 1769: Fanderia
* 1828: Irin-errota
* 1884: Irin-fabrika
* 1955: Pentsu-fabrika
* XXI. mendea: Ekipamendu publikoa

## Bisita gidatuak

Itsasgela Elkartearen eskutik larunbat, igande eta jaiegunetan 10:00etatik 14:00etara 20-30 minutuko bisita gidatuak daude.

## Kanpo estekak

* Fanderiako errota. Oarsoaldeaturismoa.eus (Gaztelaniaz) (Frantsesez) (Ingelesez)
* Fanderiako errota. Errenteriako Udal webgunea (Gaztelaniaz)
* Datuak: Q61070486
# Fanerogamo

Fanerogamoak edo espermatofitoak (Spermatophyta, grezierazko σπέρμα "sperma", euskaraz hazi eta φυτόν "fiton" euskaraz landare) goi mailako landareen dibisio eta talde monofiletiko bat da.
Landare horiek fruituak ematen dituen lorez eta haziz osaturiko ugaltze-aparatua dute (hortik datorkie izena landare hauei: espermatofito hitzak landare haziduna nahi baitu esan). Sustraiak, zurtoina eta hostoak ere badituzte. Espermatofitoak, aldi berean, bi talde handitan banatzen dira: angiospermak edo hazi estalia dutenak (gereziondoa, tulipana, babarruna) eta gimnospermak edo hazi biluzia dutenak (pinua, izeia, altzifrea). Gaur egun 270.000 espezie dira guztira.

## Sailkapena

* Gymnospermae sensu stricto:
** Pinophyta
** Cycadophyta
** Ginkgophyta
** Gnetophyta
* Angiospermae edo Magnoliophyta

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Linnaeus Species Plantarum 1758
* ↑ Judd, W. S. Campbell, C. S. Kellogg, E. A. Stevens, P.F. Donoghue, M. J. 2002. Plant systematics: a phylogenetic approach, Second Edition. Sinauer Axxoc, USA.
* Datuak: Q25814
* Multimedia: Spermatophyta / Q25814
* Espezieak: Spermatophyta
# Fanfaniita

Fanfaniita mineral bat da eta montgomeryite taldearen kidea da.

## Ezaugarriak

Fanfaniita elementu kimiko mineralaren formula kimikoa hau da: ${\ce {Ca4MnAl4(PO4)6(OH)4*12H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Fanfaniite: Mineral information, data and localities.» www.mindat.org (Noiz kontsultatua: 12-05-2019).
# Fanerofito

Fanerofitoa, Raunkjaerren sailkapenaren arabera, iraun-begiak lurraren azaletik 25cm baino gorago dituen landarea da. Gehienetan zurezko landareak izaten diren arren (zuhaixkak edo zuhaitzak), ingurune tropikaletan fanerofito belarkarak daude. Honela sailkatzen dira:
* Nanofanerofitoak: 2 metro baino txikiagoak.
* Mikrofanerofitoak: 2 eta 8 metro artekoak.
* Mesofanerofitoak: 8 eta 30 metro artekoak.
* Megafanerofitoak: 30 metro baino handiagoak.

## Erreferentziak

* ↑ Fanerofito. Euskalterm Terminologia Banku Publikoa, euskadi.eus (Noiz kontsultatua: 2021-2-6).
* ↑ Allaby, Michael Phanerophyte A Dictionary of Plant Sciences. 1998. 2012ko maiatzaren 23an kontsultatua

## Kanpo estekak

* Datuak: Q1649770
# Fiteroko Monasterioa kalearen 24. zenbakiko dorrea

Fiteroko Monasterioa kalearen 24. zenbakiko dorrea Nafarroako Iruñea hiriburuko Donibane auzoan dagoen eraikin bat da.

## Kokalekua

Auzoaren ipar-mendebaldeko mugan dago, Fiteroko Monasterioa kalearen 24. zenbakian, eta Biurdana parkearen alboan.
Sanduzelai auzotik maldan gora Sanduzelaiko zubia igoz gero ikusten den Donibane auzoko lehenbiziko eraikin garaia da.

## Historia

1971an eraiki zen eta J. Capdevilla eta Estanislao de la Quadra-Salcedo arkitektoek diseinatu zuten.

## Eraikina

Kolore berde eta zurizko eraikin nabarmena da, Sanduzelai auzotik hurbilduz eta Sanduzelaiko zubia igaro bezain azkar ikusten den Donibane auzoko lehenbiziko etxebizitza eraikina baita.

## Ikus, gainera

* Euskal Herriko eraikinik altuenen zerrenda

## Kanpo estekak

* Datuak: Q25475744
# Fiteroko mendilerroa

    Artikulu hau mendilerroari buruzkoa da; beste esanahietarako, ikus «Fitero».
Fiteroko mendilerroa Errioxa eta Nafarroa Garaia artean dagoen mendilerro bat da. Bere punturik altuena La Atalaya mendia da, 743 metrorekin.
Mendilerroan dagoen Fitero udalerriak ematen dio izena mendilerroari.

## Mendiak

* La Atalaya, 743 m 42°01′04″N 1°51′35″W﻿ / ﻿42.0178593°N 1.8597264°W﻿ / 42.0178593; -1.8597264 (Nafarroa Garaia)
* Lamores, 694 m 42°00′37″N 1°52′00″W﻿ / ﻿42.0103833°N 1.8667119°W﻿ / 42.0103833; -1.8667119 (Errioxa)
* Alto de Lamores, 6̟93 m 42°00′53″N 1°52′02″W﻿ / ﻿42.0147452°N 1.8670994°W﻿ / 42.0147452; -1.8670994 (Nafarroa Garaia eta Errioxa arteko mugan)
* Cuévanos, 684 m 42°01′38″N 1°53′03″W﻿ / ﻿42.0271769°N 1.8840452°W﻿ / 42.0271769; -1.8840452 (Nafarroa Garaia eta Errioxa arteko mugan)
* Los Blancares, 649 m 42°02′31″N 1°53′22″W﻿ / ﻿42.0419106°N 1.8895387°W﻿ / 42.0419106; -1.8895387 (Nafarroa Garaia)
* Alto del Pelón, 624 m 42°01′53″N 1°52′15″W﻿ / ﻿42.0314289°N 1.8708183°W﻿ / 42.0314289; -1.8708183 (Nafarroa Garaia)
* Las Roscas, 594 m 42°02′35″N 1°52′52″W﻿ / ﻿42.0430996°N 1.8812051°W﻿ / 42.0430996; -1.8812051 (Nafarroa Garaia)
* Tudején, 571 m 42°02′58″N 1°53′39″W﻿ / ﻿42.0495465°N 1.8940338°W﻿ / 42.0495465; -1.8940338 (Nafarroa Garaia)
* Cerro del Saco edo Peña del Saco, 516 m 42°03′09″N 1°54′20″W﻿ / ﻿42.0523970°N 1.9056561°W﻿ / 42.0523970; -1.9056561 (Errioxa)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Fiteroko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q60831690
# Fitionești

Fitionești Errumaniako udalerri bat da, Vrancea konderrian. 2.318 biztanle ditu, 79,45 kilometro koadroko azaleran banatuta.

## Herriak

Udalerrian honako herriak daude:
Fitionești $^{(en)}$ Ciolănești $^{(en)}$ Ghimicești $^{(en)}$ Holbănești $^{(en)}$ Mănăstioara $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2722811
# Fithian (Illinois)

Fithian Illinoiseko herri bat da. Vermilion konderrian kokatua dago. 2010ean 485 biztanle zituen, 0,99 kilometro koadrotan banatuta.

## Ikus, gainera

* Vermilion konderria

## Kanpo estekak

* Datuak: Q2202526
# Fitjar

Fitjar Norvegiako udalerria da. Hordaland konderrian kokatua dago. 142.79 km² ditu eta 2.912 biztanle ditu.

## Mugakideak

Honako udalerri hauekin egiten du muga:
Stord Tysnes Austevoll Bømlo

## Kanpo estekak

* Datuak: Q113491
* Multimedia: Fitjar / Q113491
# Fitchville udalerria, Huron konderria (Ohio)

Fitchville udalerria Ameriketako Estatu Batuetako Ohio estatuko udalerri bat da, Huron konderrian. Azken zentsuaren arabera 1.046 biztanle zituen, 25.9 milia karratu (67 km$^2$) eremuan.

## Ekonomia

2020ko zentsuaren arabera, Fitchville udalerriak 267 etxebizitza zeuden. Per capita diru-sarrerak 25.736 estatubatuar dolar ziren.

## Kanpo estekak

* Datuak: Q5455448
* Multimedia: Fitchville Township, Huron County, Ohio / Q5455448
# Fiteroko bainuetxea

Fiteroko bainuetxea Euskal Herriko bainuetxerik nagusienetariko bat da, gaur egun ere berriztaturik martxan dagoena. NA-160 errepidean, Nafarroako izen bereko herritik 4 kilometrora dago, Nafarroa eta Errioxako mugan bertan. Bere termak jada erromatarrek erabiltzen zituzten eta arabiarrek Alhama ibaiari izena emateko erabili zituzten. Izan ere, arabierazko Al Hamma (لحامة) hitzak "ur termalak" esan nahi du.
Bi zatitan banaturik dago: zaharra, Virrey Palafox hotelarena, eta berria, Gustavo Adolfo Becquer hotelarena.

## Kanpo estekak

* (Gaztelaniaz)Fiteroko bainuetxearen webgunea
* Datuak: Q5717435
# Francisco Egozkue

Francisco "Pancho" Egozkue De Los Santos (Kalifornia Beherea, 1955eko abenduaren 1a) nafar auto pilotu ohia da. Gurasoak Erroibarreko Loizu kontxejukoak zituen eta bertan hasi zen motor munduan, 1977an eta Simca 1000 bat gidatuz.

## Palmaresa

* Bigarren mailako Europako Mendiko Txapelketa bitan (1993 eta 1994) irabazi zuen.
* Espainiako mendiko Txapelketa bost aldiz (1987, 1988, 1989, 1993 eta 1994) irabazi zuen

## Kanpo estekak

* Datuak: Q16040189
# Francisco Erize

Francisco Javier Erize Arata, Francisco Erize izenez ezagunagoa (1943ko maiatzaren 13a – 2021eko martxoaren 8a) argentinar naturalista eta kontserbazionista izan zen. Bere jarduera nagusiak naturaren kontserbazioari lotuta daude, bai zuzenean babestutako eremu berrien sorreraren eta mehatxatutako espezieen eta ekosistemaren babesaren kudeaketaren bidez, bai ondare naturalaren hedapen eta balioespenarekin, ifauna-argazkilari gisa egiten dituen irudi-harrapaketei esker. Kontinente eta itsaso guztietako natur eremuak bisitatu ditu, kasu batzuetan oso gutxi esploratu diren bazter urrunetan ere, bertan bizi diren flora eta faunaren irudiak jasotzea lortuz, haien ondare biologikoa, haien mehatxuak dokumentatuz eta iraunarazteko beharrak zabalduz.

## Erreferentziak

* ↑ Francisco Javier Erize Arata. en Genealogiafamiliar.net.

## Kanpo estekak

* Datuak: Q20014848
# Francisco Craveiro Lopes

Francisco Higinio Craveiro Lopes (Lisboa, 1894ko apirilaren 12a - ibidem, 1964ko irailaren 2a) portugaldar militar eta politikaria izan zen. Portugalgo presidentea izan zen 1951 eta 1958 artean.
Ikastetxe Militarrean eta Eskola Politeknikoan ikasi zuen eta zalditeria erregimentu batean sartu zen. 1936tik 1938ra bere aitaren lekua hartu zuen Portugaldar Indiako gobernadore gisa.
1951n Portugalgo errepublikako presidente hautatu zuten, beste hautagaiak alde egin ondoren. Bere agintaldian, botere efektiboa António de Oliveira Salazar lehen ministroak erabili zuen. Agintaldia amaitu ondoren, mariskal mailara igo zuten.
1961ean Salazar boteretik kentzeko saiakera militarrean parte hartu zuen.
* Datuak: Q359362
* Multimedia: Francisco Higino Craveiro Lopes / Q359362
# Francisco Dumont

Francisco Dumont Brasilgo udalerri bat da, Minas Gerais estatuan kokatua. 4.503 biztanle ditu 1.576,128 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790761
* Multimedia: Francisco Dumont / Q1790761
# Francisco Cotarelo

Francisco Cotarelo (Gasteiz, 1884ko ekainaren 1a - Donostia, 1943ko azaroaren 29a) arabar pianista eta musikagilea izan zen.
Pianoko ikasketak Madrilen egin zituen (lehen saria, 1890). Ohorezko domina jaso zuen nazioarteko pianisten lehiaketan (Paris, 1911). 1913. urtean Donostiako kontserbatorioko Pianoko katedra eskuratu zuen, eta bertan jardun zuen 30 urtez. Obra ugari egin zuen pianorako eta ahotserako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257947
# Francisco Dantas (Rio Grande do Norte)

Francisco Dantas Brasilgo udalerri bat da, Rio Grande do Norte estatuan kokatua. 2.700 biztanle ditu 181,558 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q2088951
* Multimedia: Francisco Dantas (Rio Grande do Norte) / Q2088951
# Francisco Delicado

Francisco Delicado (edo Delgado) (Kordoba?, 1480 aldean – Venezia?, 1535 aldean) XVI. mendeko espainiar elizgizon, sendagile, editore eta idazlea izan zen. Elio Antonio de Nebrijaren ikaslea izan zen, eta Italian bizi izan zen XVI. mende hasieraz geroztik. Venezian kokakurik, La Lozana andaluza eleberri pikareskoa idatzi eta argitaratu zuen. Obra horretan garai hartan Italian bizi zen gizarte ustelaren giroa islatzen du egileak. Editore ere jardun zuen, eta La Celestina (1531), Amadis de Gaula (1533) eta Primaleón (1534) obren argitalpenak prestatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/01/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Francisco Delicado Epdlp.com

## Kanpo estekak

* Francisco DELICADO: La Lozana andaluza Cervantesvirtual.com
* Datuak: Q2470279
* Multimedia: Francisco Delicado / Q2470279
# Eulitina

Eulitina silikato motako minerala da.

## Ezaugarriak

Eulitina silikato mineralaren formula kimikoa hau da: ${\ce {Bi4(SiO4)3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Eulytine: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3734518
* Multimedia: Eulytine / Q3734518
# Eulogio Aranguren

Eulogio Aranguren Labairu (Buenos Aires, 1892ko uztailaren 27a - 1973ko urria) gipuzkoar futbolaria izan zen, erdilari moduan aritu zena. Sotero bere anaia futbolaria ere bazen. 1925ean Real Madrileko errugbi sekzioa sortu zuen. Arbitroa ere izan zen.

## Kirol ibilbidea

| Kluba | Urtea(k) |
| Real Madrid | 1911-1921 |
* Datuak: Q5409453
# Eulogio Genova

Eulogio Genova Emezabal (Donostia, 1960ko urriaren 4a - ) euskal arraunlari ohia da.
Arraunketa olinpikoan, Munduko Txapelduna izan zen 1983an 8+ arinean, beste lau euskaldunekin batera, eta brontzea lortu zuen 1984 eta 1985ean kategoria berean.
Arraun Lagunak taldean hasi zen arraunean, eta 1986an San Pedrora joan zen. Talde horrekin 1989ko eta 1991ko Kontxako Banderak eta 1988 eta 1989ko Espainiako Traineru Txapelketak irabazi zituen.

## Erreferentziak

* ↑ Auñamendi Entziklopedia

## Kanpo estekak

* Datuak: Q45116526
# Eulogia Román

Eulogia Román Txileko langile, ekintzaile sindikal eta feminista bat izan zen, emakumeen eskubideen alde egindako lanagatik ezagunagoa.Txileko Emakumeen Emantzipazio Aldeko Mugimenduaren sortzaileetako bat izan zen 1931ko maiatzaren 11n, Elena Caffarena, Gabriela Mandujano, Felisa Vergara, Marta Vergara, María Ramírez, Domitila Ulloa eta Olga Poblete aktibistekin batera.

## Erreferentziak

* Datuak: Q8846226
# Eulogio Gorostiaga

Eulogio Gorostiaga Etxebarria (Zeanuri, 1903 – Areatza, 1932) bizkaitar idazlea eta apaiza izan zen. Euskalerriaren Alde, Jaungoiko-Zale, Ekin eta Anuario de Eusko-Folklore aldizkarietan eman zituen argitara bere lan aipagarrienak. Arratiko Deya hilabetekaria sortu zuen eta haren zuzendari izan zen hil arte (1931-1932). Obra nagusiak: Sakramentu Deunaren Domingo Aba (1931), Jesu Kristoren bizitzea umientzako (1931) eta Aitorkuntza edo Konfesiñorako gertaera (1932). Zeanuriko herriari buruzko etnografia ikerketak argitaratu zituen Anuario de Eusko-Folklore aldizkarian (1925. eta 1930. urteetan).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257406